da de en da da en da da da fr da da da da de da da de en da en en it de da da da es hu da de da sv it en en es de it en es en de nl en fr es en en sv es ceb da da eo da da en en de de en en fr en en en fr en it fi en en en en en nb fi en en en de nds en sv de en sv it en nn de en en de en en fi en en sv it en da it en es nl en de de en fr en en en en en en da de en da it en nds es da da da en fr nb en de sv de nn hu fr en en da en sv en en fi de en en en de da en ceb da sv es de es es eo en da da da da da da it de en da sv da da da da en da da da da da da sv sv nb de nb da de da sv de da da da da da da da da da da da da da da da da da nn da da nn da sv es da da sv en da da en da da da en da sv da da da da da nb da da da da en da da da da da da da nb da da da en da da da sv da nn da da da da da da da da da da da da da da ms da da da en en it es en it da da da da de da da da da ms da da da da da id da en da nb da da de it de it de it de it de it da da da da sv sv de nl it de it nl de nl it de it it de it it da da da da da da da da da da nb da da da en da da nb nn da it de en it it da da da de da da ro da en ro da sv da da fr da da de da da de de da da da da en da da da da en de en en en da sv sv en es da en da da de da da da da en en sv da fr da sv da ja da nb da da da da da da de da da ro it en de en en en en de de en it it fr it en nl it da
Forunderlige familieeventyr på Borneo | Nyhavn Rejser
33 320 320 KONTAKT OS
Wellness for krop og sjæl
15 dage fra 25.000 kr. | BØRN fra 21.500 kr.
Fra pulserende Kuala Lumpur til Borneos regnskov og paradisøer
Oplev Malaysias multikulturelle Kuala Lumpur tilsat kompromisløse eventyr i Borneos regnskov og til sidst en uges eksklusiv badeferie på Gaya Island. Besøg landsbyer. Tag på safarier ad Kinabatanganfloden og mød regnskovens konge – orangutangen. Alt sammen i familietempo fra start til slut.
Historisk luksushotel og gadekøkkener Kuala Lumpur
Et møde med majestætiske orangutanger i børnehøjde
Det mangfoldige dyreliv i Borneos urgamle regnskove
Magiske safarier og landsbyliv ved Kinabatanganfloden
Ren afslapning på eksklusivt resort på smukke Gaya Island
asien  borneo  malaysia  autentiskeoplevelser  eventyrerensverden  iregnskoven  safariogdyreliv  strand  bofleresteder(rundrejseietland)  storby  kulturogeventyr  naturogsafari  strandogluksus  sejlture  snorklingogdykning  familie  børn  teenagers  fleregenerationer  par
Kuala Lumpur, Malaysia 2 nætter på Kuala Lumpur, Malaysia
Historiske og traditionelle kvarterer folder sig ud i den ellers moderne storby Historiske og traditionelle kvarterer folder sig ud i den ellers moderne storby
Sepilok, Borneo 2 nætter på Sepilok, Borneo
Besøg i rehabiliteringscenter for orangutanger Besøg i rehabiliteringscenter for orangutanger
Sabah, Borneo 3 nætter på Sabah, Borneo
Safari på Kinabatangfloden mens junglen vågner Safari på Kinabatangfloden mens junglen vågner
Pulau Gaya, Borneo 5 nætter på Pulau Gaya, Borneo
Afslapning og badeferie alt imens junglen stadig holder fast Afslapning og badeferie alt imens junglen stadig holder fast
Se dagsprogram Se hoteller Se priser
Gode lodges i Borneos jungle
Fra Malaysias storbyliv sætter I kurs mod Borneos regnskove, hvor I skal bo på skønne lodges. Først på MY Nature Resort og senere bevæger I jer dybere ind i junglen og skal bo på Kinabatang Wetlands Resort, der ligger bortgemt i skovens favn ved Kinabatang-floden.
Glæd jer til at mærke junglens helt særlige ro sænke sig omkring jer. Forvent ikke luksus på nogen måde, men derimod hyggelige lodges med masser af junglestemning.
Et møde med Borneos orangutanger
I Borneo venter de helt store natur- og dyreeventyr på jer. I skal eksempelvis besøge et rehabiliteringscenter for orangutanger. Sejle på Kinabatangfloden i de tidlige morgentimer, mens junglen vågner omkring jer. Spotte alt fra krokodiller til makakaber, næseaber, tropiske fugle og pygmæ-elefanter på safarier både til fods og til vands. På nattesafari i ildfluernes skær. Og møde flodfolket Orang Sungai i øjenhøjde.
Alt sammen i et roligt tempo og med god tid, hvor børnene kan følge med.
Det skal I opleve
Dag 1 - 2 Afrejse og ankomst til Kuala Lumpur
I flyver fra København på dag 1 med kurs mod Kuala Lumpur Lufthavn, hvor I lander på dag 2. Vel fremme bliver I hentet og kørt til Hotel Majestic 4+*, hvor I har to overnatninger.
Et af de bedste hoteller
Med sin super centrale beliggenhed, sit stilfulde design, lækre spa samt pool og kulinariske restauranter er Hotel Majestic et af de mest spændende hoteller i Kuala Lumpur. Det både ses og mærkes. Så snart I ankommer, bliver I budt varmt velkommen af personalet og får vist vej til jeres værelse.
I har resten af dagen til at pakke ud samt nyde hotellets fantastiske omgivelser og atmosfære. Er I friske, kan I også tage ud for at udforske Kuala Lumpur.
Dag 3 Kuala Lumpur på egen hånd
I starter dagen i et roligt tempo med skøn morgenmad og måske en forfriskende svømmetur i poolen. Hele dagen har I helt på egen hånd til lige det, I har lyst til. Tag eksempelvis på opdagelse i byen. Oplev Arthur Benison Hubbacks bygning fra 1911, som er inspireret af indiske bygningsværker, hvis blandinge af mauriske kupler og pavilloner med sirligt udskårne dekorationer er ganske enestående.
I kan også opleve Kuala Lumpurs gamle kinesiske bydel, der ligger blot 15 minutters gang fra hotellet. Her midt i et af asiens moderne vækstcentre kan I stadig opleve det traditionelle Chinatown folde sig ud med livlig handel og hektiske gadekøkkener.
Dag 4 Rejsen fortsætter til Borneo
Fra Kuala Lumpurs multikulturelle centrum fortsætter rejsen med fly til Sandakan Lufthavn på Borneo. Efter en kort flyvetur ankommer i til lufthavnen, hvorfra I bliver hentet og kørt til MY Nature Resort.
Her venter jer en autentisk regnskovsoplevelse med 2 nætter i et rummeligt moderne pælehus omgivet af smukke, grønne omgivelser og en dejlig lille pool. Flere steder på det lille resort finder I grønne oaser med store træterrasser og gangbroer, der bringer jer helt ind i regnskovens favn. I har resten af dagen på egen hånd. Nyd naturen. Lyt til skovens fugle. Og oplev solen gå ned bag junglen, mens I spiser aftensmad i resortets restaurant.
Dagen efter skal I være klar til at rejse videre, så måske bruger I aftenen på at pakke og gøre klar til de næste eventyr, som venter.
Dag 5 Møde med Borneos orangutanger
Efter morgenmad møder I jeres guide på resortet, som tager jer med til rehabiliteringscentret for orangutanger i Sepilok. Orangutang, der ganske enkelt betyder "skovmenneske", har som menneskets slægtning både symbolsk og reelt haft stor betydning i de områder, hvor den lever.
De seneste årtier har skovfældninger og øget menneskelig aktivitet indskrænket orangutangernes levesteder. Den intelligente menneskeabe er i dag stærkt udryddelsestruet og derfor totalfredet overalt. Forældreløse orangutanger, der enten er blevet konfiskeret af myndighederne eller opsamlet af tømmerarbejdere, bliver nu afleveret i rehabiliteringscentre som Sepilok. Her overtager uddannet personale abemoderens rolle med at oplære unge orangutanger til at klare sig i regnskoven.
Alt dette og meget mere bliver I i dag klogere på, mens I møder orangutangerne i øjenhøjde – helt på deres vilkår.
Efter jeres besøg hos bjørnene, vender I tilbage til jeres hotel for at spise frokost, inden I skal besøge et beskyttet skovområde for næseaber i nærheden af hotellet. Midt på eftermiddagen er I igen tilbage på jeres hotel, hvor I har resten af dagen på egen hånd.
Dag 6 Ad Kinabatangfloden til Wetlands Resort
Efter morgenmad, går turen med båd i cirka 1,5 time ad Kinabatangfloden mod Abai og Kinabatangan Wetlands Resort, hvor I skal bo de næste 3 nætter.
I ankommer til resortet omkring 13 tiden. Efter I har fået vist vej til jeres værelse, er der frokost og lidt tid til afslapning. Hen ad eftermiddagen har I mulighed for at opleve junglens dyreliv langs floden. En fredfyldt sejltur, hvor det er om at holde øjne og øre åbne efter søvnige krokodiller i floden, legende aber i trætoppene, Borneos unikke pygmæ-elefanter og mange flere. Alt imens solen går ned bag junglen og farver himlen i en pallette af orange nuancer.
Tilbage på resortet er det tid til aftensmad. Oven på dagens mange nye indtryk, har I sikkert en masse at tale om. Har I mod på flere eventyr, kan I endda tage med på aftensafari i skumringen.
Dag 7 Safari, Safari, Safari
I står tidligt op sammen med junglens lyde, der omfavner jer. Fuglene synger morgensang. Og solens stråler titter frem mellem skovens træer. Omkring kl. 6.30 tager I afsted med jeres guide på et lille cruise op ad floden for at opleve junglen, der vågner.
Langs floden letter morgendisen, mens I fredfyldt flyder afsted i båden og nyder lidt let morgenmad. Hold godt øje med trækronerne efter næseaber og orangutanger. Efter lidt tid på floden ankommer I til en lille lokal fiskerlandsby, hvor I møder flodfolket Orang Sungai og bliver klogere på dagligdagen på disse kanter.
I er tilbage på Wetlands Lodge omkring kl. 10, hvor I nyder en solid morgenmad. Herfra har I et par timer til afslapning, og har I lyst kan I deltage i flere aktiviteter hen ad eftermiddagen såsom endnu en flodsafari (aktiviteter er inkluderet i rejsen).
Aftenens program står på middag i junglen og mulighed for flere eventyr på floden. Vi anbefaler, at I tager med – det er en helt særlig oplevelse at se natdyrene der dukker frem, mens lysende ildfluer følger jer på vej og månen lyser på nattehimlen.
Dag 8 Afslapning, leg og jungleliv
Efter et par oplevelsesrige dage, hvor I både har sejlet på floden, oplevet lokallivet og mødt junglens imponerende dyreliv i øjenhøjde, har I tid til at komme lidt mere ned i tempo.
Start eksempelvis dag 8 med flodsafari, mens frække makakaber leger langs flodens bred. Efter frokost, har I resten af dagen på egen hånd til leg i poolen og afslapning på terassen. Først på aftenen har I mulighed for en sidste flodcruise ind i junglen inden aftensmad.
Dag 9 - 13 Fra regnskov til 4+* hideaway
De store jungleeventyr er ved at være ved vejs ende. Så I nyder den sidste morgenmad, hvorefter I bliver sejlet til Sandakan og flyver til Kota Kinabalu Lufthavn. Her bliver I hentet, kørt cirka en halv time til havnen i Jesselton Point, hvor I stiger om bord på en speedbåd med kurs mod den smukke Gaya Island.
Forkælelse på Gaya Island Resort
Med gyldne bountystrande, krystalblåt hav og luksusliv på Gaya Island Resort 4+* i sigte, melder de helt store smil sig. Forude venter en uge i paradis med mulighed for fantastiske snorkle-eventyr, dykning og tilbagelænet luksus, ro og nærvær. Her bor I de næste 5 nætter i en skøn Bayu Villa i regnskovens favn oppe på bjergsiden.
Tiden er helt jeres egen
De næste mange dage er tiden helt jeres egen. Slap af ved poolen med udsigt ud over stranden og havet. Lad de bare tæer glide ned i det fine, hvide sand på en slentretur i vandkanten. Sejl i kajak i mangroven. Tag på trekking i junglen og meget mere.
Nyd hertil kulinariske madoplevelser på fire suveræne restauranter – den ene af dem ligger på en helt anden strand, Tavajun Bay, som I sejler til på få minutter fra resortet.
Og så er vi nødt til at nævne resortets prisvindende spa, Spa Village, hvor der venter jer selvforkælelse og terapeutiske kropsbehandlinger i verdensklasse.
Dag 14 - 15 Afrejse og ankomst til Danmark
Ferien er ved at være slut og I skal tilbage til Kota Kinabalu, hvorfra turen går tilbage mod Danmark, hvor I ankommer på dag 15.
Her skal I bo på jeres rejse
Med det historiske Hotel Majestic 4+* som base starter familieeventyret i Kuala Lumpur. Her har I god tid til at lande mentalt eksempelvis med afslapning ved poolen på hotellet – eller ved at gå på oplevelse i byen. Lige uden for hoveddøren venter pulserende Kuala Lumpur med sine mange gadekøkkener, skyskrabere og shoppingcentre.
Bungalow på eksklusivt strandresort
Jeres oplevelsesrige eventyr i Malaysia og Borneo slutter med fem nætter på den smukke ø Gaya Island. Her skal I bo i en Bayu Villa på Gaya Island Resort 4+*, hvor I kan glæde jer til farverige koralrev, tilbagelænet strandliv, forkælelse og kulinariske madoplevelser. Her er I helt selv herre over jeres tid. Brug dagene på ren afslapning ved infinity-poolen med udsigt ud over havet. Udforsk den forunderlige undervandsverden med snorkel. Sejl kajak. Og nyd hinandens nærvær.
Hotel Majestic Kuala Lumpur, Kuala Lumpur
Intervallerne i prislisten angiver den pris (i dkr.), vi forventer at kunne lave den beskrevne rejse indenfor. Endelig pris afhænger af ledig flykapacitet på den udrejsedato, I vælger, samt ledige værelseskategorier.
Ring vedr. priser over jul og nytår. Dobbelt: v/2 pers., enkelt: v/1 pers. i værelse, suite, villa el. kahyt.
Fly København - Kuala Lumpur / Kota Kinabalu - København
Al transport mellem lufthavne, hoteller og oplevelser
2 nætter på Hotel Majestic 4+*, Kuala Lumpur. Deluxe Room, inkl. morgenmad
Indenrigsfly Kuala Lumpur - Sandakan
2 nætter på MY Nature Resort 2+*, Sepilok. Standard vær., inkl. halvpension
Besøg på rehabiliteringscenter for orangutanger i Sepilok
Besøg på rehabiliteringscenter for malajbjørne i Sepilok
Besøg på Labuk Bay reservatet for næseaber
3 nætter på Kinabatangan Wetlands Resort 3*. Deluxe Room, inkl. alle udflugter, måltider, vand, te og kaffe
Indenrigsfly Sandakan - Kota Kinabalu
5 nætter på Gaya Island Resort 4+*, Gaya Island. Bayu Villa, inkl. morgenmad
Pris per person ved 2 voksne
Forunderlige familieeventyr på Borneo
Intervallerne i prislisten angiver den pris, vi forventer at kunne lave den beskrevne rejse indenfor. Den endelige pris vil afhænge af, hvilke fly der har ledig kapacitet på den udrejsedato, I vælger, samt hvilke værelseskategorier der er ledige.
Forunderlige familieeventyr på Borneo børn
Intervallerne i prislisten angiver den pris, vi forventer at kunne lave den beskrevne rejse indenfor. Den endelige pris vil afhænge af, hvilke fly der har ledig kapacitet på den udrejsedato, I vælger, samt hvilke værelseskategorier der er ledige.
Afbestillings- og rejseforsikring, vi anbefaler Gouda
Turistskat på 10 MYR pr. værelse pr. overnatning betales ved check-ud
Nationalparkgebyr ved ophold på Gaya Island Resort på 20-30 MYR pr. person pr. dag. Betales ved check-ud
Rejser 2 voksne med 2 børn (u/12 år) bor I i 2 værelser, undtagen på MY Nature Resort samt Kinabatangan Wetlands Resort. Det er muligt at ønske og evt .bekræfte to sammenhængende værelser
Læs Udenrigsministeriets rejsevejledning for Borneo. Kontakt vores rejserådgivere for uddybende råd og anbefalinger
I Borneos regnskovsrige er alt en overraskelse
Verdens vildeste vulkaner – og hvordan du kommer derhen
Regnskoven og Danum Valley på Borneo
Tal med en ekspert
Vi skræddersyer jeres rejse til Malaysia og Borneo
Vores rejserådgivere har rejst rigtigt meget i Malaysia og Borneo. De elsker landet og glæder sig til at dele deres passion med jer. De kender hver en afkrog og ved, hvad de taler om. Og så er de gode til at lytte. For kun sådan sammensætter vi den helt rigtige rejse for netop jer.
Vi glæder os til at høre om jeres rejsedrømme
Fortæl os om jeres rejsedrømme eller book et møde
Sådan bestiller du en rejse
Ring på 33 320 320, book et møde eller kontakt os.
Ønsker og gode råd
Tal med en rejserådgiver om jeres ønsker. Få inspiration og hør om deres personlige anbefalinger.
I får en rejseplan
Vi sammensætter rejsen ud fra jeres ønsker. I får et rejsesite med alle oplysninger samlet ét sted.
Når I er tilfredse, accepterer I tilbud og betaler depositum. Vi booker alt, som vi har aftalt det.
I er velkomne med spørgsmål. Vi opdaterer rejsesitet med rejsepapirer, og følger op, når I er hjemme igen.
Vil du tilmeldes vores nyhedsbrev med rejseinspiration?
Ja tak, jeg vil gerne modtage nyhedsbreve, artikler, tilbud, events (eks. foredrag, arrangementer, messer), konkurrencer, gratis billetter samt inspiration til rejser og oplevelser fra Nyhavn Rejser via e-mail, sms og sociale media, herunder notifikationer på Facebook og Facebook Messenger. Jeg giver desuden tilladelse til, at Nyhavn Rejser må henvende sig om udvidelse af mit samtykke. Du kan altid tilbagekalde min tilmelding ved at klikke på ”Afmeld nyhedsbrev” nederst i nyhedsbrevet – eller ved at kontakte Nyhavn Rejsers kundeservice. Læs vilkår her.
Vi behandler de personoplysninger du har afgivet i forbindelse med din henvendelse. Dine oplysninger bliver opbevaret betryggende og ud fra principperne i vores privatlivspolitik
Nyhavn Rejser Tryghed giver dig fuld tryghed på din rejse. Du er naturligvis dækket af pakkerejseloven, men hvad vigtigere er, så har vi et rutineret hold af dedikerede rejseeksperter, som altid er på forkant med din rejse og træder til, hvis du har brug for hjælp – ofte inden du selv opdager det. Det er det, vi mener, når vi siger, at en Nyhavn-rejse er følelsen af frihed. Uden bekymringer. Læs mere her.
At rejse med os
Rejs i en corona-tid
Folke Bernadottes Allé 7
Mandag - fredag: kl. 10:00 - 16:00
Lad os skræddersy din rejse
Som kunde hos Nyhavn Rejser får I personlig vejledning og gode råd om alt fra unikke oplevelser til valg af rute og hoteller fra en ekspert, der har prøvet det hele selv.
Vi finder det, du ikke finder.
Vi glæder os til at høre om jeres rejsedrømme
Fortæl os om jeres rejsedrømme eller book et møde